Қостанай облысы әкімдігі білім басқармасының «Қостанай қаласы білім бөлімінің №30 жалпы білім беретін мектебі» КММ

Қазақ тілі мен әдебиеті пәнінің мұғалімі, педагог-шебер Сабыкова Г.Қ.

**Lesson study: Оқытудың визуалды әдістерін қолдану арқылы оқушылардың тілдік дағдыларын дамыту**

Тиімді әдіс-тәсілдер арқылы сабақ сапасын көтеру, түрін жетілдіру, оқушылардың сабаққа деген қызығушылығын арттыру; сапалы білім берумен қатар  жан-жақты дамыған, өзіндік ой-пікірі қалыптасқан, өмірге араласа алатын, ойын жүзеге асыра алатын тұлға қалыптастыру білім беру жүйесінде басты мәселе.  Заман талабына сай оқытудағы белсенді әдіс-тәсілдерді сабақта дұрыс қолдану арқылы сабақта жетістікке жететініміз сөзсіз.

Сабақта визуалды әдіс-тәсілдерді қолдану арқылы оқушылардың академиялық тілдік дағдысын дамытуға болады. Пән бойынша оқушылардың сөйлеу дағдыларын, өз ойын ашық жеткізе білу, академиялық тілік дағдыларын дамыту мақсатына бағытталған белгілі-бір әдіс-тәсілдерді ерекшелеп, үнемі сабақта қолдану, аталған мақсатқа жеткізеді.

Визуалды құралдарға: карталар, диаграммалар, схемалар, жол белгілері, үлгілер, Көрнекі құралдар, жасанды және табиғи ортадағы табиғи объектілер мен заттар; диапозитивтер, диафильмдер, бейнефильмдер, кинофильмдер жатады.

Бұл құралдар объектіні кішірейтілген немесе үлкейтілген түрде, кесіндіде және т.б. (модельдер) ұсынуға, себеп-салдарлық, функционалдық және басқа да тәуелділікті (Графиктер мен схемалар) көрсетуге, шартты визуалды белгілер (карталар) арқылы шындықты көрсетуге мүмкіндік береді.

А. Л. Сиротюк былай дейді: “әлі күнге дейін көптеген мамандар баланың ой қызметін қалыптастырудағы мидың сол жарты шар мен логикалық ойлаудың рөлін асыра бағалайды. Ал қазіргі мектепте түйсік, ритм, бейнелер жасау және т.б. сияқты оң жақ жарты шар өнімдері өкінішке орай бағаланбайды. Мектеп әдістемелері негізінен баланың ақыл-ой мүмкіндіктерінің екінші жартысын елемей, сол жартысын дамытады. Алайда, оң жақ жарты шар баланың шығармашылық ойлауының дамуымен байланысты екені белгілі” [10, Б.223].

Көрнекі құралдарды пайдалану кезінде белгілі бір шарттарды сақтайды:

* Қолданылатын көрнекілік білім алушының жасына сәйкес келуі тиіс;
* Көрнекі құралдарды өлшемде және сабақтың тиісті кезеңінде пайдалану қажет;
* Көрнекілік көрсету кезінде негізгі және маңызды иллюстрацияларды нақты бөлу;
* Оқытудың көрнекі құралы оқу материалының мазмұнымен дәл келісілуі тиіс;
* Оқыту құралы эстетикалық ресімделуі тиіс;
* Көрнекілік кез келген оқу орнынан жақсы көрінуі тиіс; көрнекі құралдарды пайдалану кезінде;
* Білім алушыларды демонстрациялық құрылғыда және көрнекі құралда қажетті ақпаратты табуға белсенді тарту.

######  Қазақ тілін үйретуде айтылым стратегияларын тиімді қолдану жолдары.

**Айтылым** – ауызша вербалды қарым-қатынас арқылы жүзеге асырылатын тілдік әрекеттің өнімді түрі.

  **Оқыту процесінде оқушыны сөйлетудің алуан түрлі мақсаттары бар.**

      Айтылым оның кімге арналғанына, мақсаты мен мәні мәтінге тығыз байланысты: бір мезгілде көптеген адам ауызша қарым қатынасқа түсе алады немесе оның барысына ықпал ете алады. Жазылым тіліне қарағанда, айтылым тілінде грамматика толық сақталмайды, шаблонды фразалар мен  қайталамалар жиі қолданады. Соның нәтижесінде тыңдаушылар нашар жазылған мәтінге қарағанда, мардымсыз, сапасы нашар сөзге анағұрлым төзімді қарайды. Сөздерді дыбыстау.

 **Айтылым бөліміндегі дағдылар:**

 • Сөздік қорының алуандылығы;

• Сөз мәнері мен сөйлеу этикеті;

• Орфоэпия нормаларын сақтау;

• Мәтіннің негізгі аспектілерін анықтау және талқылау;

•  Сенімді және еркін жауап беру;

•  Визуалды материалдар арқылы тіл дамыту;

 **Жүзеге асыру жолдары:**

 Оқушылардың ***тілдік қорын*** байытуды көздейтін оқу мақсаты.
 **Тәсілі**: Сөздер көп жағдайда мәтін алдында үйретіледі. Немесе оқушы мәтінді оқып, сөздің мағынасын мәнмәтінге қарап ажыратуды үйренеді.

Жаңа сөздер үнемі тақтада жазылып тұруы қажет. Жаңа сөздің жанында оның қай сөз табына жататыны көрсетілуі керек.  *Синонимін*,  *антонимін* *қатар* көрсетуге болады. Сөздерді үйретуде оқушыға сөздік дәптер ұсынған дұрыс немесе мұғалім тақырыпқа байланысты сөздер ді арнайы постерге жазып отырады. Сөздік қорапша дайындауға болады. Ең бастысы жаңа сөздер мәтінмен жұмыстың үш кезеңінде де кездесіп отыруы керек. Сол жағдайда жаңа сөздер оқушы жадында сақталады.

  -  Жағдайға байланысты адамдармен қарым-қатынасқа түсе білуді көздейді.

* Мысалы: **амандасу**, кеңес беру, ұсыныс жасау, өтініш, талап ету, бұйрық беру.
* Тәсілі: ***Коммуникативтік*** жағдаятқа қажетті сөздер үйретіледі (кешіріңіз, өтінем, т.б.)
* Оқушыларға үлгі мәтін (диалог) беріледі не тыңдатылады. Оқушылар жағдаятты дұрыс түсіну үшін мәтін мазмұны бойынша сұрақтарға жауап береді. Мәтіннен іріктелген сөздерді дұрыс қолдану үшін тәжірибелік жаттығу беріледі.
* Оқушыға осыған ұқсас басқа жағдаят беріледі. Оқушылар диалог түрінде көрсетеді. Сөздерді дұрыс дыбыстау.  Бұл оқу мақсатын оқылым дағдыларынан кейін алуға болады.    Әртүрлі жанрдағы мәтін немесе көркем шығармамен жұмыс кезінде алуға болады. Оқушылар мәтінге сүйеніп өз ойын баяндайды немесе қарапайым талдау жасайды.

Мұғалім оқушылардың мәтін мазмұнын қаншалықты дұрыс
түсінгенін бағалайды. ***Диалогте***, ***полилогте*** сенімді сөйлеу дағдысын дамытуды көздейді.

      Тәсілі: Оқушыларға үлгі мәтін беру, әсіресе дыбыс, бейнематериалдар. Мәтін мазмұнына байланысты сұрақ қою, оқушылардың түсінгенін тексеру. Қажетті сөздерді үйрету.

 Оқушылардың дайын диалог немесе пікірталасқа арналған
сұрақтарды беріп, өзара диалог құруға жағдай жасау.

- Қарапайым суреттерден бастап, өзге де  ***графиктік*** мәтін негізінде оқушыларды ауызша сөйлету.

 Тәсілі:  Графиктік мәтінді суреттеуге не талдауға қажетті сөздерді (сөйлемдер, модельдер)үйрету. Тәжірибелік жаттығудың көмегімен үйретілген сөздерді белсенді қолдандыру.

- Сұрақ қою арқылы графиктік мәтін бойынша не
түсінгенін тексеру.

- Графиктік мәтінді ауызша сипаттау не талдау тапсырмасын ұсыну(жеке, топта, жұбымен).

Қорытындылай келгенде, казіргі уақытта оқытудың визуалды әдістері оқу үрдісінде кеңінен қолданылады. Олар оқытудағы көрнекі дидактикалық принцип бойынша ерекше орын алуына байланысты дамыған және жетілдірілген. Оқытудың визуалды әдістері әдіс функциясын орындайды, егер оқушылар сезімдер органдарының көмегімен заттарды, объектілерді немесе процестерді қарау, бақылау және қабылдау процесінде олар туралы белгілі бір ақпаратты алса, салыстыру және жалпы және ерекше белгілерді табу жолымен ұғынса және осы негізде белгілі бір білім қалыптасады, содан кейін оқушылардың одан әрі ойлау арқылы өңдеу кезінде меңгерген сөз (әңгіме), көрсету және академиялық тілде түсіндіру, талқылау арқылы жүзеге асады.

**Қолданылған әдебиеттер тізімі:**

1. Байгаринова Ж.К. Сабақты зерттеу (Lesson study): А-дан Я-ға дейін: әдістемелік ұсынымдар. – Астана: «Назарбаев Зияткерлік мектептері» ДББҰ Педагогикалық шеберлік орталығы, 2016. – 36 б.

2. Lesson Study (сабақты зерттеу) бойынша мұғалімге арналған нұсқаулық - Астана: «Назарбаев Зияткерлік мектептері» ДББҰ Педагогикалық шеберлік орталығы, 2013.

3. Абдраманова Ж.Б., Биярова С.Б., Зейнолдина Г.Т. Lesson Study: өз сабағын зерттегісі келетіндер үшін: әдістемелік ұсыным. – Астана: «Назарбаев Зияткерлік мектептері» ДББҰ Педагогикалық шеберлік орталығы, 2015. – 52 б.

<https://bilimportal.kz/dokumentyi/svidetelstvo?paymentID=23575>